CELEX: 32016R0235
Language: hu
Date: 2016-02-18 00:00:00
Title: A Bizottság (EU) 2016/235 rendelete (2016. február 18.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet II. mellékletének módosításáról

19.2.2016   
            
            
               HU
            
            
               Az Európai Unió Hivatalos Lapja
            
            
               L 44/7
            
         A BIZOTTSÁG (EU) 2016/235 RENDELETE
   (2016. február 18.)
   a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet II. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló, 2008. január 15-i 110/2008/EK európai parlamenti és tanácsi rendeletre (1) és különösen annak 26. cikkére,
   mivel:
   
               (1)
            
            
               A 110/2008/EK rendelet II. melléklete értelmében a „likőr” (szeszes italok, 32. kategória) olyan szeszes ital, amelyet mezőgazdasági eredetű etil-alkohol vagy mezőgazdasági eredetű desztillátum vagy egy vagy több szeszes ital vagy ezek valamilyen keverékének ízesítésével állítanak elő, édesítve és olyan mezőgazdasági eredetű termékek vagy élelmiszerek hozzáadásával, mint például tejszín, tej vagy más tejtermékek, gyümölcs, bor vagy aromásított bor. Ugyanakkor a szeszes italok e kategóriájára jellemző alapvető érzékszervi tulajdonságok eléréséhez nincs szükség egyszerre ízesítésre és mezőgazdasági eredetű termékek vagy élelmiszerek hozzáadására. Mivel a kettő eljárás közül az egyik is elegendő ahhoz, hogy a fogyasztók által általánosságban egy likőrtől elvárt tulajdonságokkal rendelkező terméket kapjunk. Ezért engedélyezni kell, hogy az olyan szeszes italokat, amelyeket mezőgazdasági eredetű etil-alkohol vagy mezőgazdasági eredetű desztillátum vagy egy vagy több szeszes ital vagy ezek valamilyen keverékének ízesítésével, illetve mezőgazdasági eredetű termékek vagy élelmiszerek hozzáadásával állítanak elő, a 32. kategóriába („likőr”) tartozóként lehessen forgalomba hozni.
            
         
               (2)
            
            
               A 110/2008/EK rendelet II. mellékletét ezért ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a szeszes italokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   A 110/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 39., 2008.2.13., 16. o.
   
   
      MELLÉKLET
      A 110/2008/EK rendelet II. mellékletében a 32. kategória a) pontjának ii. alpontja helyébe a következő szöveg lép:
      
         
                     „ii.
                  
                  
                     amelyet mezőgazdasági eredetű etil-alkohol vagy mezőgazdasági eredetű desztillátum vagy egy vagy több szeszes ital vagy az ezek valamilyen keverékének felhasználásával állítanak elő, édesítve és egy vagy több ízesítőanyag, mezőgazdasági eredetű termékek vagy élelmiszerek hozzáadásával.”